Per Enger
        
         (zoolog)
Store norske leksikon,Biologi,Vitenskapsgrener i biologien,Biologer,Zoologer
Per Enger, norsk dyrefysiolog, særlig kjent for sine fysiologiske undersøkelser av hørsel og andre sanseorganer hos fisk. Enger har også studert fiskenes sidelinjeorgan og de særskilte organene hos grupper av elektriske fisk.
Enger arbeidet det meste av sin yrkeskarriere ved Zoofysiologisk institutt ved Universitetet i Oslo. Karriere Enger studerte marinbiologi som hovedfag under veiledning av Johan T. Ruud, og undersøkte hjerneaktiviteten hos torsk. Han ble i 1956 den første student som tok cand. real. eksamen ved det nyopprettede Zoofysiologisk institutt. Allerede høsten 1956 ble han ansatt som amanuensis ved instituttet.Etter et studieopphold ved Rockefeller Institute for Medical Research i New York i 1958 arbeidet Enger med elektrofysiologiske undersøkelser om hørsel hos fisk. Det resulterte i hans doktorgradsavhandling. Med sine spesielle kunnskaper deltok han i Scholanders ekspedisjon med forskningsskipet Alpha Helix til Amazonas i 1967. Der studerte han organene til de eiendommelige, elektriske fiskene.Enger arbeidet i fem år som førsteamanuensis ved Fysiologisk institutt, Det medisinske fakultet. I 1970 kom han tilbake til Zoofysiologisk institutt som dosent. I perioden 1975–1994 var han professor i zoofysiologi. Han var i mange år instituttbestyrer, og var dekanus ved Det matematisk-naturvitenskapelige fakultet 1981–1983.Enger gikk av med pensjon i 1994, men beholdt et kontor i Biologibygningen. Han var en aktiv deltager i det faglige miljø ved instituttet. Les mer i Store norske leksikon Per Enger i Norsk biografisk leksikon Litteratur Enger, P. S. (2007). Zoofysiologisk institutt. Avdeling for generell fysiologi. 83 sider. Biologisk institutt, Universitetet i Oslo.